טלי ריינר ברודצקי

טלי ריינר-ברודצקי היא ביולוגית ישראלית, פרופסור זוטר במסלול לקביעות בבית הספר לאמנויות ומדעים ב בפילדלפיה שבפנסילבניה, ארצות הברית. ריינר-ברודצקי היא חוקרת אבולוציה, התנהגות ואפיגנטיקה של נמלים. אקטיביסטית ופעילה ציבורית בארגון אנאקספטבל.

== ביוגרפיה ==
=== חייה ומשפחתה ===
ריינר-ברודצקי נולדה וגדלה ברחובות, דור עשירי בארץ.<ref name=":1"></ref><ref name=":2"></ref> אמה, אורלי ריינר, היא פרופסור לגנטיקה מולקולרית במכון ויצמן.

את שירותה הצבאי עשתה ביחידת מורן.<ref name=":1" />

נשואה לגיא ברודצקי, עובד היי-טק ולהם שלושה ילדים.<ref name=":2" />

=== דרכה האקדמית ===
את התואר הראשון שלה סיימה ריינר-ברודצקי בשנת 2006, בפקולטה לחקלאות של האוניברסיטה העברית שברחובות. ארבע שנים מאוחר יותר, בשנת 2010, סיימה את התואר השני שלה בזואולוגיה, באוניברסיטת תל אביב. עבודת התזה שלה התמקדה בברירה זוויגית בסנונית הרפתות, מחקר שעסק בשאלות אבולוציוניות בסיסיות.

בשנת 2018 קיבלה ריינר-ברודצקי תואר דוקטור לזואולוגיה וביולוגיה של בעלי חיים מאוניברסיטת תל אביב, בהנחיית פרופ' אברהם חפץ. עבודת הדיסטרציה שלה השיגה הבנה בסיסית בהתפתחות אבולוציונית של מבנים חברתיים מורכבים, תוך התמקדות במבנה האוכלוסייה והמבנה החברתי בנמלים מהסוג נווטת (Cataglyphis): בחינה התנהגותית, כימית וגנומית. המחקר עסק בסוציולוגיה של אוכלוסיית הנמלים המאופיינת על ידי ארגון חברתי מגוון, המשפיע על חיי הנמלים ועל מבנה האוכלוסייה שלהן. ארגון חברתי מגוון מודגם באופן מיטבי בנמלים מסוג נווטת, כיוון שמינים בסוג זה מציגים שונות רבה במבנה החברתי וכן באסטרטגיות הרבייה.

באותה שנה זכתה בפרס קרן פיק, קרן המעניקה מלגות לסטודנטים מצטיינים בתחום המחקר והיישום האנטומולוגי בישראל.<ref></ref>

בין השנים 2019 ל-2021 יצאה למחקר פוסט-דוקטורט באוניברסיטת פנסילבניה,<ref></ref> מחקר שזכה במימון מלגה לטווח ארוך מטעם . המחקר עסק בחקר ויסות אפיגנטי של החיים החברתיים של נמלים.<ref name=":4"></ref>

לאחר מכן המשיכה לפוסט-דוקטורט נוסף של כשנה בקמפוס קמדן של אוניברסיטת ראטגרס, שם חקרה את יחסי הגומלין בין לחץ ברירה תרמי ותזונתי בנמלים.<ref name=":4" />

== קריירה אקדמית ==
בשנת 2022 מונתה לפרופסור זוטר (Assistant Professor) במסלול לקביעות באוניברסיטת לה סאל שבפילדלפיה, פנסילבניה, ארצות הברית. בתפקידה זה משמשת ריינר-ברודצקי כמרצה לביולוגיה ובמחקרה מתמקדת ריינר-ברודצקי בזיהוי המנגנונים הקובעים התנהגות וכיצד התנהגויות אינדיבידואליות משפיעות על אוכלוסיות ועל תהליכים אבולוציוניים. מחקריה על התנהגות ואבולוציה כוללים בחינה רחבה, החל מהרמה המולקולרית ועד לרמה האורגניזמית והחברתית.<ref name=":4" /> השאלות העיקריות אותן חוקרת ריינר-ברודצקי הן: מהי השפעתה של האפיגנטיקה על מגוון סוגי הנמלים, ומהם השינויים האפיגנטיים הנגרמים כתוצאה מלחץ ברירה תרמי ותזונתי בנמלים עירוניות.<ref name=":4" />

החל משנת 2022 משמשת ריינר ברודצקי כעורכת-משנה בכתב העת Ecological Entomology של .

ריינר-ברודצקי פרסמה שישה מאמרים מדעיים בין השנים 2015 ל-2021 והציגה בכנסים רבים.<ref name=":4" />

== פעילות ציבורית ==
ריינר-ברודצקי השתתפה בעונה השנייה של תוכנית הילדים "שוסטר ושוסטר" של הטלוויזיה החינוכית, בה הסבירה על סוציוביולוגיה של נמלים בגן למחקר זואולוגי של אוניברסיטת תל אביב.

בשנת 2020 ניהלה את סניף פילדלפיה של סיינסאברוד (ScienceAbroad), ארגון המסייע למדענים ישראלים צעירים בדרכם בחו"ל.<ref></ref>

ריינר-ברודצקי פעילה בארגון המחאה אנאקספטבל, תנועה שורשית שהוקמה על ידי ישראלים הגרים מחוץ לישראל, במטרה למחות נגד המשך כהונתו של בנימין נתניהו כראש ממשלה. במסגרת הארגון יזמה פעולות מחאה נגד ממשלת ישראל השלושים וחמש ופעולות מחאה נגד הרפורמה המשפטית בישראל 2023 ורקמה קשרים עם הקהילה היהודית בפילדלפיה.<ref name=":3"></ref>

עמדה בראש פעילויות המחאה להפסקת תרומתו של ארתור דנצ'יק, אחד משני התורמים המרכזיים של פורום קהלת.<ref name=":5" /><ref name=":1" /> מחאה זו כללה הפגנות תדירות מול ביתו של דנצ'יק, חלוקת פליירים בבית הכנסת אותו פוקדים תומכי קהלת, משלוח מסה של מכתבים מרחבי העולם לתיבת הדואר שלו שגם לוותה על ידי קמפיין במדיה חברתית של האנשים החתומים על המכתבים.<ref name=":5" /> לאחר ארבעה חודשי מחאה נחשף באתר כלכליסט כי דנצ'יק יפסיק את תמיכתו בפורום קהלת.

== קישורים חיצוניים ==
* 
* 
* [https://yedidim.tau.ac.il/tali_brodesky טלי ריינר ברודצקי], באתר ידידי אוניברסיטת תל אביב

==הערות שוליים==

קטגוריה:בוגרות תיכון דה שליט
קטגוריה:בוגרי תיכון דה שליט
קטגוריה:בוגרי האוניברסיטה העברית בירושלים: הפקולטה לחקלאות
קטגוריה:בוגרות האוניברסיטה העברית בירושלים: הפקולטה לחקלאות
קטגוריה:בעלות תואר דוקטור מאוניברסיטת תל אביב
קטגוריה:בעלי תואר דוקטור מאוניברסיטת תל אביב
קטגוריה:חוקרות ישראליות
קטגוריה:ביולוגיות ישראליות
קטגוריה:ביולוגים ישראלים
קטגוריה:סגל אוניברסיטאות ומכללות בארצות הברית
קטגוריה:ישראליות שנולדו במאה ה-20
קטגוריה:ישראלים שנולדו במאה ה-20